मां की यादों को संबल बना लिखा पहला उपन्यास
जधानीके कंकड़बाग कॉलोनी की रहने वाली स्वाती को बचपन से ही लिखने का शौक था। स्कूली दिनों में ही इनकी कई कविताएं-कहानियां स्कूल और स्थानीय पत्रिकाओं में प्रकाशित हो चुकी हैं। इन सबके बावजूद कभी भी उनका सपना एक लेखक बनने का नहीं था। वह केवल शौकिया तौर पर ही लेखन कार्य करती थी। लेकिन जीवन के एक घटना क्रम ने इन्हें उपन्यास लिखने के लिए प्रेरित किया। 27 साल की उम्र में उनका पहला उपन्यास विदाउट गुडबाय का लोकार्पण कुछ दिन पहले हुआ है। पटना पुस्तक मेले में इसे खूब पसंद भी किया गया। इस उपन्यास का ऑनलाइन संस्करण दो महीने पहले अक्टूबर में रीलीज हो चुका है। अब वह लेखन को पेशे के रूप में अपना चुकी हैं और अपने दूसरे उपन्यास की तैयारी में जुटी हुई हैं।
फ्रांससे की एमबीए की पढ़ाई
स्वातीके पिता चंद्रमणि कुमार एक सफल व्यवसायी हैं। इनकी मां स्व. संयुक्ता सिन्हा एक बुटिक स्टोर चलाती थीं। स्वाती की बारहवीं तक की पढ़ाई कानपुर, उत्तर प्रदेश से हुई साल 2007 में बायोलॉजी से बारहवीं करने के बाद उन्होंने मगध विश्वविद्यालय से पत्राचार के माध्यम से बीसीए की डिग्री ली। इसके बाद एमबीए करने के लिए वह फ्रांस चली गईं। वहां से लौटने के बाद इन्होंने 2012 के अगस्त महीने से बेंगलुरू में एक निजी कंपनी में मार्केटिंग एग्जिक्यूटिव की नौकरी शुरू कर दी। नौकरी करते आठ महीने ही बीते थे कि वह बुरी तरह बीमार हो गईं। बीमारी की वजह से नौकरी छोड़कर इन्हें अप्रैल 2013 में वापस लौटना पड़ा। उसके बाद से पटना में अपने मामा कुमार संजय और सुजीत कुमार के साथ रह रही हैं। वह कहती है कि उनकी सफलता में मामी प्रियंका और सुनीता का अहम योगदान है।
नौमाह में लिखा पहला उपन्यास
घरलौटने के बाद स्वाती की सेहत तो सुधर गई, लेकिन कुछ दिन बाद इन्हें जीवन में सबसे बड़ा झटका लगा। अक्टूबर 2014 में इनकी मां का देहांत हो गया। इससे वे पूरी तरह से टूट गईं। दिन-रात बस मां की यादों में खोई रहती थीं। उनके साथ बीते वक्त को याद कर रोती रहती थीं। उनसे जुड़े सामानों को टटोलती रहती थीं, लेकिन वक्त के साथ उन्होंने किसी तरह से अपने को संभाला। मां को श्रद्धांजलि देने के लिए ही उन्होंने अपना पहला उपन्यास लिखना शुरू किया। उन्होंने इसे नौ महीने में पूरा कर लिया। रिश्ते के ताने-बाने को दर्शाते इस उपन्यास को लोग खूब पसंद कर रहे हैं। वह कहती हैं कि अगर सबकुछ ठीक रहा तो इनका दूसरा उपन्यास भी अगले साल पाठकों के हाथ में होगा। पिछले वर्ष उन्होंने इसे लिखना शुरू किया था। लगभग तीन चौथाई से ज्यादा लिख चुकी हैं।
पहलेउपन्यास में यह है कहानी
कहानीमां और बेटी के बीच के रिश्तों की है। कहानी की मुख्य पात्र डेनिका है, जो पटना में अपने अंकल के यहां रहकर पढ़ाई करती है। परीक्षा देने जाने से पहले उसने अपनी मां आरती को फोन किया जो फतेहपुर में ज्वाइंट फैमिली में रह रही थी। दोनों के बीच व्यावहारिक बातचीत हुई और परीक्षा के बाद फिर से फोन करने का वादा कर वह चली गई। शाम को डेनिका ने फिर से मां को फोन किया, लेकिन उनका दोनों फोन स्विच ऑफ था। इसके बाद उसने अपनी चाची को फोन किया जहां उसे पता चला कि दोपहर से ही उसकी मां का कोई पता नहीं है। घटनाक्रम से टूट चुका परिवार आपस में फिर कैसे जुड़ा नॉवेल में यही बताया गया है।
motivational... स्वाती| बीमारी ने नौकरी छीनी, संभलीं तो मां दुनिया छोड़ गईं, लेकिन हौसले से खुद को समेटा
hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva